text: &lt;poem&gt;
  Kom ud i marken en sommerdag
  og se, hvor dejligt det er derude,
  der ligger engen med lunden bag
  og er så blød som en silkepude.
  Og bækken løber så let forbi,
  den hopper over de våde stene,
  og busken væder sit blad deri
  og rækker mod den med sine grene.
  Og køvermarken i blomster står,
  den dufter som vore liljebede.
  Der haren med sine unger går,
  og der har lærken i skjul sin rede.
  Og hist ved dammen kærminder gro
  imellem klokker og vilde roser,
  men storken går med dybdindig ro
  og vader med sine røde hoser.
  Det er så fagert, hvorhen vi ser,
  end er det sommer og lange dage,
  herefter kortes de mer og mer,
  til vint'ren kommer igen tilbage.
  Det hele land er nu klædt i grønt,
  men snart det får sig en gylden kjole.
  Kom ud i marken, der er så skønt,
  der kan vi lege og gå i skole.
  &lt;/poem&gt;